(ละครเรื่องนี้สร้างจากสังคมเกาหลี ที่ไม่พึงประสงค์ในจินตนาการ)
(บุคคล องค์กรและเหตุการณ์ทั้งหมด ไม่เกี่ยวข้องกับความเป็นจริง)
นี่คือโครงการบ้านในฝันของมูลนิธิรับผิดชอบสังคม
ที่กำลังรณรงค์รับบริจาคเงิน จากประชาชนทั้งประเทศ
แต่มีข้อมูลแจ้งว่าเงินทุนนี้
กำลังไหลเข้ากระเป๋าของกลุ่มคน ที่ไร้สามัญสำนึกครับ
นี่คือบุคคลสำคัญที่ร่วมผลักดันโครงการครับ
(มูลนิธิรับผิดชอบสังคม)
สำหรับใครที่ส่งข้อมูลเข้ามา ว่าเงินบริจาคของทุกท่าน
ถูกนำไปใช้ที่ไหน และเป้าหมายจริงๆ ของโครงการนี้คืออะไร
ผมจะตอบแทนอย่างงาม ด้วยเงินส่วนตัวของผมครับ
ผมให้สัญญาเลยครับ
ขอบคุณครับ
คังโยฮัน หมอนั่น…
นี่เขาเพิ่งประกาศให้เงินค่าหัว ผู้นำประเทศนี้เหรอ
หน้าฉันไปโผล่ในช่องของตัวเอง ด้วยเรื่องแบบนี้…
ประธานพัค ตอนนี้เรื่องนั้นมันใช่ประเด็นไหม
เดี๋ยวนะ นี่มันประกาศสงครามกับประเทศชัดๆ
นี่มันก่อกบฏแล้ว กบฏชัดๆ
ใส่ร้ายผู้นำประเทศเนี่ยนะ
เขากำลังกล่าวหาว่าเราโกงเงินประชาชนเหรอ
เหลวไหลที่สุด
ฉันต้องหมดเงินที่หามาอย่างยากลำบาก เพื่อที่จะช่วยคนยากคนจนไปตั้งเท่าไร
แล้วเนี่ยน่ะเหรอ ผลตอบแทนความดีของฉัน
คังโยฮันเป็นไส้ศึกหรือไง
แล้วอาจารย์ซอมัวทำอะไรอยู่
ส่งแค่เลขามาคนเดียวแบบนี้ เขาจะเอายังไงกันแน่
ขอโทษนะคะที่ต้องพูดแบบนี้
แต่ดูเหมือนพวกคุณจะตื่นตูมกันเกินไป
มันก็แค่ข้อสงสัยที่ไม่มีมูลนี่คะ
ไม่ใช่เหรอคะ
ก็แน่อยู่แล้ว มันไม่มีมูล
ผอ.จองนี่พูดจาแปลกๆ ระวังคำพูดหน่อยสิคุณ
คิดว่าเราเป็นใครถึงได้พูดจาแบบนั้น
นั่นสิ มันไม่ใช่เงินธรรมดาๆ สักหน่อย
หัวหน้าเป็นคนลักพาตัวจางกีฮยอนใช่ไหมครับ
- ฉันต้องคุยกับเขา - "เราจะตบตาคนทั้งประเทศ
มาพูดให้ตรงกัน ไม่งั้นนายจะเสี่ยงอันตรายไปด้วย"
คุยอะไรแบบนี้น่ะเหรอครับ
พูดให้สวยๆ หน่อยสิ
รายละเอียดอาจจะแตกต่าง แต่ใจความน่ะถูกต้องแล้ว
แตกต่างเหรอครับ
คุณช่วยจางกีฮยอน เพราะสงสารเขาจริงๆ เหรอครับ
ไม่ได้บอกว่าจะให้เงิน ถ้าเขาขึ้นให้การตามที่สั่งหรอกเหรอ
ฉันอาจจะสงสารเขามาตั้งแต่ต้นก็ได้นี่
ทำไมนายถึงด่วนตัดสินคนอื่นแบบนี้
ยังไงก็เถอะ คุณไม่ได้ทำร้ายซูฮยอนสินะครับ
ทีนี้นายเชื่อแล้วสินะ
ว่าฉันไม่ใช่คนแบบนั้น
ผมว่าคุณทำแบบนั้นได้
แต่คุณคงไม่จำเป็นต้องทำ
จำเป็นงั้นเหรอ
ดูเหมือนคุณจะรีบพาตัวจางกีฮยอนไป
หลังจากรู้ว่าชาคยองฮี ได้รายการเดินบัญชีไปแล้ว
คุณเลยไม่จำเป็นต้องแตะต้อง ซูฮยอนที่อยู่ดีๆ ก็โผล่มา
ไม่ว่าเธอจะได้สมุดบัญชีไปหรือไม่ก็ตาม
ทำไมวันนั้นคนที่ฉลาดแบบนี้
ถึงได้เสียสติแบบไม่ดูหน้าดูหลังเลยนะ
คนที่ทำท่าจะฆ่าผม
ทั้งที่ผมแค่พาเอลียาห์ไปข้างนอกไม่นาน สมควรจะพูดแบบนี้ไหมก็ไม่รู้นะครับ
ถ้างั้นใครเป็นคนที่ทำร้ายซูฮยอนครับ
อย่างน้อยก็คงไม่ใช่คนที่ปรารถนาดีกับฉันหรอก
หัวหน้ากำลังจะทำอะไรกันแน่นะ
มูลนิธินั่นน่ะ ไม่ใช่ที่ที่ทำเรื่องดีๆ หรอกเหรอ
พวกเขาช่วยคนลำบาก แล้วก็ทำงานอาสานี่นา
ผู้พิพากษาโอครับ มีเรื่องหนึ่งที่ผมไม่ได้บอกคุณ
หือ
ทำไมถึงไปกันโดยไม่มีฉัน
ปาร์ตี้ลับที่รวบรวมเฉพาะ คนสำคัญของมูลนิธิเหรอ
เดี๋ยวสิ ผู้ชายสองคนไปงานแบบนั้นกันเองเนี่ยนะ
ฉันมีชุดเดรสสุดแพงที่หัวหน้าให้มา ตอนงานแฟชั่นโชว์การกุศลคราวก่อนอยู่ด้วยนะ
ผมขอโทษจริงๆ ครับ
แต่คุณไม่ได้โกรธแค่เรื่องนั้นใช่ไหมครับ
แน่อยู่แล้ว แทรกแซงการพิจารณาคดี และสมคบคิด ยังไงก็ผิดเต็มประตู
เอาไปให้สื่อแฉเลยดีไหม ฉันสนิทกับนักข่าวคนหนึ่งด้วยนะ
- นักข่าวเหรอครับ - อือ
นักข่าวนิตยสารแฟชั่นบลิงบลิงน่ะ
อ๋อ
ไม่สิ
เอาใหม่ เรามาปรึกษากัน อย่างใจเย็นอีกรอบเถอะ
นายหมายความว่าตั้งแต่ประธานาธิบดี ยันพวกไฮโซมารวมตัวกัน
เพื่อจะแทรกแซงการพิจารณาคดีอียองมินใช่ไหม
- ดูเหมือนจะต่อรองเรื่องสิทธิประโยชน์กันด้วย - ครับ
ขอโทษครับ ผมน่าจะเล่าให้ฟังตั้ง…
- แล้วหัวหน้าล่ะ - อะไรนะครับ
ตอนอยู่ที่นั่น หัวหน้าว่ายังไงบ้าง
เขาก็เป็นพวกเดียวกับพวกนั้นเหรอ
ทำไมนายถึงไม่บอกฉันเรื่องนั้น
ไม่รู้สิครับ
ตอนนั้นเขาไม่ได้พูดอะไร
แต่ดูจากที่เขาประกาศสงครามซึ่งหน้าแบบนี้แล้ว…
ไม่รู้ด้วยแล้ว
เขาเท่จริงๆ หรือทำเป็นเท่กันแน่
ที่เขาให้เงินพยานก็เป็นเรื่องจริงนี่นา
ผู้พิพากษาทำแบบนั้นได้ด้วยเหรอ งานแถลงข่าวเมื่อกี้ก็เป็นการแสดงน่ะสิ
แล้วอยู่ๆ ก็ให้โหวตว่าเชื่อใจไหมเนี่ยนะ
ฉันรู้สึกเหมือนโดนหลอกอยู่เรื่อยเลย
ฉันเป็นแฟนคลับตัวยงของหัวหน้า
เพราะเขาทั้งมีความมั่นใจ ยุติธรรม
และเปล่งประกายระยิบระยับ
เอาจริงๆ ตอนนี้ฉันไม่แน่ใจแล้ว
โลภหน่อยสิคะ
เท่าที่ฉันดูใน "รายการพิจารณาคดี"
ผู้พิพากษาเปล่งประกายที่สุดเลยค่ะ
ระยิบระยับ
หากอยากได้ดวงดาวเปล่งประกายที่อยู่ไกลโพ้น
หากปรารถนามันจริงๆ
ต้องเริ่มจากการเปลี่ยนตัวเอง
เป็นคนที่ยิ่งใหญ่
จนเอื้อมถึงดวงดาว
สมบูรณ์แบบ
พี่คะ
ว่าไง
โอ้โฮ ทำไมวันนี้ผิวเปล่งปลั่งเชียว
คนอย่างแจฮีชมฉันเป็นด้วยเหรอเนี่ย
มีอะไรอยู่ในใจหรือเปล่า
ฉันอิจฉาต่างหากล่ะ อิจฉาน่ะ
จริงสิพี่ จะให้ฉันทำยังไงกับไอ้นี่
สมุดบัญชีที่แย่งมาจากยุนซูฮยอน
อ๋อ เมล็ดน่ะเหรอ
ทิ้งไปเถอะ
สมเป็นราชินีตัวร้ายจริงๆ
ทำเรื่องไม่จำเป็นไปทำไมกัน
ไม่จำเป็นที่ไหนล่ะ
ทุกอย่างจำเป็นในการสร้างเรื่องทั้งนั้น
สร้างเรื่องเหรอ
เรื่องนั้นน่ะช่างเถอะ
จากนี้ไปต่างหากที่สำคัญ
จับตามองความเคลื่อนไหว ของพวกหัวโบราณในมูลนิธิให้ดี
ไม่ใช่คังโยฮันหรอกเหรอ
หมาป่าของเราเข้าฟาร์มแกะมาอย่างดุดัน
กว่าที่ฉันคาดการณ์เอาไว้เยอะเลยล่ะ
แกะจะต้องว้าวุ่นเพราะกลัวกันแน่ๆ
เข้าใจแล้ว
อ้อ มีอีกอย่าง พี่
คราวนี้พี่คงต้องบรรยายเยียวยาจิตใจ ลงหน้าเว็บไซต์มูลนิธิแล้วแหละ
ฉันน่ะเหรอ
คังโยฮันขึ้นภาพซอจองฮักซะใหญ่โต
แล้วพล่ามว่าเขาโกงเงินบริจาคประชาชนนี่นา
ถ้าบอกว่าจะมีการบรรยาย
พวกนักข่าวคงแห่กันมาแน่ๆ
เฮ้อ ฉันไม่ชอบพูดอะไรที่ไม่เข้ากับตัวเองเลย
แจฮี
ฮะ
ถ้าเธอเร็วกว่านี้อีกนิด
เราก็จะได้ตัวจางกีฮยอนมาแล้วแท้ๆ
ว่าไหม
อ๋อ ฉันขอโทษ
ฉันไม่คิดว่าผู้พิพากษาจะทำถึงขั้นนั้น
มาทำให้ดีกันเถอะ
เธอทำได้ใช่ไหม
อือ
ฉันจะไม่พลาดอีก
เราเหลืออีกแค่ก้าวเดียวเองนะ
เธอก็รู้ใช่ไหม
ถ้าฉันจับได้ว่าเธอแอบหลับ ตอนอาจารย์ซอบรรยาย
ฉันจะไม่ปล่อยเธอไปแน่
ค่ะ
ให้ตายสิ น่าเบื่อจริงๆ
สวัสดีค่ะ ท่านผอ.
พนักงานของมูลนิธิเหรอคะ
ทำไมวันนี้อาจารย์ซอถึงมาสายล่ะคะ
สวัสดีค่ะ วันนี้ฉันมาแทนอาจารย์ซอค่ะ
ผอ.จองซอนอาค่ะ
อ๋อ อย่างนี้นี่เอง
ยินดีต้อนรับค่ะ ท่านผอ.
เธอหน้าตาน่ารักจังเลย อายุเท่าไรเหรอ
อายุ 18 ค่ะ
น่ารักใช่ไหมคะ
ขึ้นไปได้แล้ว
รีบไปสิ
ขอตัวก่อนนะคะ
พวกเขาเป็นเด็กกำพร้า ไม่ก็หนีออกจากบ้านมาทั้งนั้น
ก็เลยไม่ค่อยเอาไหนน่ะค่ะ
เวลาเข้าใกล้พวกเขา ก็ระวังของมีค่าเอาไว้ด้วยนะคะ
ไม่เอาไหนงั้นเหรอ
คะ
ผอ.คงลำบากน่าดูเลยนะคะ
ไม่หรอกค่ะ ถ้างั้นขึ้นไปกันเลยดีไหมคะ
(งานบรรยายเยียวยาจิตใจ โดยมูลนิธิรับผิดชอบสังคม)
โธ่เอ๊ย อะไรเนี่ย
ชื่อของฉันค่ะ
"ซอน" ที่แปลว่าดี และ "อา" ที่แปลว่าเด็ก
โตขนาดนี้แล้วยังบอกให้เป็นเด็กดีอยู่เลย
มันคงจะเป็นความปรารถนาของแม่ฉันน่ะค่ะ
ที่อยากให้ฉันเติบโตเป็นคนดีเหมือนคนทั่วไป
แล้วทำไมท่านถึงทำแบบนั้นนะ
ทำไมเวลาเหล้าเข้าปาก
ท่านถึงได้ตีฉันทุกทีเลยนะ
ตายจริง ขอโทษนะคะ
พอได้เจอทุกคนแล้ว ฉันก็คิดถึงวันเก่าๆ ขึ้นมาซะงั้น
- ไม่เหมาะสมเลย - แม่ฉันก็เหมือนกันค่ะ
งั้นเหรอจ๊ะ
ปกติแม่จะใจดีเหมือนนางฟ้า
แต่พอดื่มเหล้า อยู่ๆ ก็…
ร้องไห้แล้วก็…
เธอคงทำแบบนั้น เพราะเธอเป็นทุกข์น่ะค่ะ
เมื่อก่อนฉันก็ไม่เข้าใจหรอกนะ แต่ตอนนี้ฉันเริ่มเข้าใจแล้ว
สามีทิ้งลูกเมียไป
ท่านเลยเหนื่อยล้ากับการหาเช้ากินค่ำ
แต่ถึงยังไง ท่านก็ไม่ควรทำแบบนั้น
ต่อให้เหนื่อยแค่ไหน แม่ก็ไม่ควรทำแบบนั้นกับลูก
ฉันเคยคิดว่าแม่เกลียดฉัน
เพราะฉันเป็นเด็กไม่ดีค่ะ
เด็กที่พูดจาหยาบคาย ทะเลาะเบาะแว้ง ลักขโมยแล้วโดนจับได้
แต่ตอนนั้นฉันไม่มีทางเลือกนี่นา
รอบตัวฉันมีแต่คนชี้นิ้วด่า
กลั่นแกล้งและตบตี
ฉันต้องหิวโซตลอดเลย
แต่รู้อะไรไหมคะ
ตอนอายุ 12 ฉันได้เข้าไปทำงานที่บ้านคนรวยหลังหนึ่ง
ว้าว นายน้อยที่นั่นทั้งน่ารักและนิสัยดี
ตัวหอมและไม่พูดคำหยาบด้วย
เปล่งประกาย ระยิบระยับไปหมด
ถ้าฉันเป็นเด็กดีแบบนั้น
แม่จะไม่ตีฉันหรือเปล่านะ
ท่านจะชอบฉันไหมนะ
เอาล่ะ เพราะฉะนั้น ทุกคนคะ
ถ้าอยากเป็นเด็กดี ต้องทำยังไงเอ่ย
ต้องรวยยังไงล่ะ
คนที่ท้องอิ่มเท่านั้นถึงจะเป็นคนดีได้ โลกนี้คือป่าดงดิบ
ต้องล่า ต้องฆ่าฟันกัน เอาชีวิตรอดอย่างยากเย็นแสนเข็ญ
แล้วจะเอาเวลาที่ไหนไปทำตัวดีๆ
ต้องมีชีวิตรอดให้ได้ก่อน
ไม่ว่าจะต้องทำยังไงก็ตาม ถ้าโดนตีก็กัดตอบ
ถ้าไม่มีก็แย่งมา
โดยเฉพาะเด็กผู้หญิงที่โดดเดี่ยวอย่างพวกเธอ จะต้องเหนื่อยเป็นพิเศษเลยล่ะ
ไม่ว่าจะไปที่ไหนก็มีพวกสัตว์ป่าอยู่เสมอ
จะเรียนสูงหรือเป็นที่เคารพ ทุกคนก็เหมือนกันหมด
ถ้าเศษสวะแบบนั้น เล่นงานพวกเธอ ต้องทำยังไงเอ่ย
แจ้งตำรวจค่ะ
ไม่ เธอต้องจับจุดอ่อนพวกมันให้ได้
กฎหมายไม่มีทางเข้าข้างเรา
ต้องหาหลักฐานให้ได้ จะถ่ายคลิปหรืออัดเสียงก็ตาม
จากนั้นก็…
ตามรังควานพวกมันไปจนตาย
บอกไปว่าจะทำลายทุกอย่างที่พวกมันมี
จนกว่าพวกมันจะกลายเป็นหมาเชื่องๆ ตัวหนึ่ง
- เข้าใจไหม - ค่ะ
อ้อ พูดมาสิ
ตอนนี้คุณก็ประสบความสำเร็จแล้ว
งั้นตอนนี้แม่ของคุณชอบคุณหรือยังคะ
แม่ฉันตายตอนฉันอายุ 12
เธอตกบันไดแถวบ้านเพราะเมามาก
ขอโทษค่ะ
ไม่เป็นไรหรอก
เรื่องมันก็ผ่านไปนานแล้ว
การบรรยายของคุณสดใหม่แล้วก็ อยู่กับความเป็นจริงมากเลยค่ะ
ฉันประทับใจมากเลยค่ะ ท่านผอ.
ฉันไม่ค่อยมีประสบการณ์เรื่องแบบนี้เท่าไร
ดูไม่ค่อยเชี่ยวชาญเลยใช่ไหมคะ
พูดอะไรแบบนั้นคะ คุณทำได้ดีจะตายไป
คราวหน้าก็ช่วยบรรยายอะไร ที่น่าประทับใจแบบนี้ให้เราฟังอีกนะคะ
ค่ะ
ถ้างั้นคราวหน้าก็เชิญฉันมาอีกนะคะ
ได้สิคะ
รู้ได้ยังไงว่าฉันอยู่ที่ไหน
ติดเครื่องติดตามไว้หรือไง
หาเจอแล้วจะถามทำไมอีก
ฉันจะไปไหน ไปหาใคร มันก็เรื่องของฉัน
คุณเป็นใครถึงมาตัดสินใจแทนฉัน
จะชอบหรือไม่ชอบ ฉันก็เป็นผู้ปกครองเธอ
ผู้ปกครองงั้นเหรอ คนเลี้ยงสัตว์มากกว่า
เธอน่าจะเรียนรู้ได้แล้วนะ
ว่าไม่มีใครเข้าหาคนอื่นโดยไม่มีเหตุผล
ไม่เบื่อบ้างหรือไง
เธอทำเหมือนตัวเองฉลาดตั้งแต่ยังเป็นเด็ก
แต่พอใครยื่นมือมาให้ ก็ตามไปอย่างกับลูกหมา ถูกหลอกใช้ ถูกล่อลวง
- อย่างกับคนโง่ - พอได้แล้วครับ
เธอเหงาแล้วมันผิดเหรอครับ
หยุดพูดแบบนั้นเถอะครับ
นายกล้าดียังไงถึงมาสอนวิธีการพูดให้ฉัน
- เธอคือเด็กในปกครองของฉัน - ใช่ครับ
เอลียาห์มีแค่หัวหน้าไงครับ
หัวหน้าก็ลองซื่อสัตย์กับตัวเองมากกว่านี้สิครับ
ตลกแล้ว
นายเพิ่งอยู่ที่นี่ไม่นาน ก็ทำเหมือนรู้ทุกอย่างแล้วงั้นเหรอ
ถ้าผมล้ำเส้น ก็ขอโทษด้วยครับ
ไปกันเถอะ
- พ่อบ้าน - ครับ เจ้านาย
รู้วิธีพูดคุยกับวัยรุ่นไหม
ครับ ผู้เชี่ยวชาญบอกว่า
จุดเริ่มต้นของบทสนทนา คือการรับฟังด้วยความเข้าใจ
และสิ่งสำคัญคือการใช้ภาษาในเชิงบวก เพิ่มความมั่นใจ…
ช่างเถอะ
สั่งหนังสือหัวข้อนั้นให้ฉันก็พอ
ครับ เจ้านาย
ก่อนหน้านี้ ที่เธอถามว่าทำไมฉันถึง เป็นลูกชายเจ้าของร้านอาหาร 16 ปี
จำได้ไหม
พวกเขาเสียไปตอนนั้น
แม่กับพ่อฉัน
ปีที่ฉันอายุ 16
อ๋อ จริงเหรอ
ทำไมล่ะ พวกเขาประสบอุบัติเหตุเหรอ
พวกเขาถูกนักต้มตุ๋นหลอกจนสิ้นเนื้อประดาตัว
พ่อตัดสินใจจากโลกนี้ไปด้วยตัวเอง
ส่วนแม่ฉันก็ช็อกกับเรื่องนั้นจนล้มป่วย
คือว่า ขอโทษนะ ฉันไม่รู้เลย
ให้ตายเถอะ ต้องพูดว่ายังไงดี
ไม่เป็นไรหรอก เรื่องมันก็นานมาแล้ว
แต่มันไม่ใช่เรื่องที่จะลืมได้ง่ายๆ นี่
ก็จริงของเธอ
เธอลำบากมากเลยใช่ไหม ฉันเองก็เหมือนกัน
ฉันไม่อยากอยู่บ้านคนเดียว
เลยไปนอนที่นู่นที่นี่ เที่ยวเล่นกับใครไปทั่ว
ฉันเหงา เหมือนหมาถูกทิ้ง
เธอเป็นเด็กที่เข้มแข็งนะ เอลียาห์
- ฉันเนี่ยนะ - ใช่
เธอทนอยู่คนเดียวในบ้านหลังใหญ่นี่ได้นี่นา
เธอเป็นเด็กที่น่าทึ่งมาก
อะไรเนี่ย พูดอะไรน่าอาย ไม่สมเป็นนายเลย
นายไม่ได้เป็นพวกแข็งกระด้างหรอกเหรอ
ดูออกด้วยเหรอ
พูดเรื่องที่ไม่ได้ออกมาจากใจนี่มันไม่ง่ายเลยแฮะ
เดี๋ยวเถอะ
มือหนักจริงๆ ได้ใครมาเนี่ย ฝันดีล่ะ
(วิธีการสนทนากับบุตรหลานวัยรุ่น)
เอาล่ะ ต้องพูดไปยิ้มไปด้วย
พูดไปยิ้มไปนะ
อะไรเนี่ย โยฮันหรอกเหรอ
ทำไมทำหน้าแบบนั้น
มีธุระอะไร
ฉันต้องยิ้มไปด้วย
- คือว่า… - ถ้าไม่มีธุระ…
- วันนี้เป็นยังไงบ้าง - อะไรนะ
คือว่า เธอมีเรื่องสนุกหรือไม่สบอารมณ์อะไรไหม
มีเรื่องอะไรที่เราพอจะคุยกันได้…
คือว่า มีอยู่เรื่องหนึ่ง
ว่าไง เรื่องอะไรล่ะ
คนชั่วที่ต้มตุ๋นพ่อแม่ของกาอน
มันเป็นใครกันแน่
เรื่องกาอนอีกแล้วเหรอ
จริงสิ ต้องพูดไปยิ้มไป
เป็นคนที่หลอกเอาเงินหลายแสนล้านจากคนจน ผ่านแชร์ลูกโซ่ไงล่ะ
ผู้เสียหายที่ฆ่าตัวตายก็มีเกินสิบแล้ว
- จริงเหรอ - อือ
อ๋อ อย่างนี้นี่เอง
เพราะงั้น…
โธ่เอ๊ย ให้ตายเถอะ
พ่อบ้าน ล้อกันเล่นใช่ไหม
ทำตามที่หนังสือบอกแล้วเป็นไง
เจ้านาย ความเครียดสะสม ไม่ดีต่อร่างกายนะครับ
- บนเคาน์เตอร์ครัว… - พูดอะไรของแก
อย่าลืมทานวันละเม็ดนะครับ
คนในวัยแบบเจ้านาย ควรดูแลสุขภาพให้ดีนะครับ
ช่างเถอะ ไปให้พ้น
(ทำเนียบรัฐบาล)
งั้นเริ่มกันเลยนะครับ
เรื่องคำพูดที่หลุดมาจากปาก ของผู้พิพากษาคังโยฮันโดยไม่คาดคิด
ใน "รายการพิจารณาคดี" คราวก่อนนั้น เรากำลังตรวจสอบความเป็นมาอย่างรอบคอบ…
มันเป็นข่าวเท็จครับ
สวัสดีครับ ผมฮอจุงเซ
ผมก้าวผ่านคำใส่ร้ายป้ายสีมากมาย จนมายืนอยู่ตรงนี้ได้
ตอนนี้ แม้แต่ผู้พิพากษาของเกาหลี ยังเผยแพร่ข่าวเท็จเกี่ยวกับผม
นี่มันประเทศเกาหลีจริงๆ เหรอครับ
ในสถานการณ์ที่ยากลำบากแบบนี้ ผู้พิพากษาคังโยฮันที่เผยแพร่ข่าวโคมลอยนั่น
เป็นหนึ่งในชาวเกาหลี ที่ผมเคารพรักจริงๆ เหรอครับ
ผมจะพูดตามความจริงนะครับ
เราเองก็ได้รับแจ้งข้อมูลมากมาย เกี่ยวกับผู้พิพากษาคังโยฮันเหมือนกัน
ผู้พิพากษาคังรวมหัวกับต่างชาติ เพื่อทำให้สังคมของเราวุ่นวาย
เขาไม่ใช่คนเกาหลีที่แท้จริง
เชื้อสายของเขาแตกต่างจากเรา
แถมยังมีคนแจ้งว่าผู้พิพากษาคังโยฮันรับเงิน และดำเนินการตามคำสั่งของต่างชาติอีกด้วย
คนที่แจ้งข้อมูลเกี่ยวกับผู้พิพากษาคังเข้ามา
เพื่อความสงบสุขของประเทศชาติ
เราจะมอบเงินรางวัลอย่างงามให้ ตามคุณภาพของข้อมูลครับ
เราจะจ่ายเงินรางวัลแบบไม่อั้นกันไปเลย
ท่านจะควักกระเป๋าเองหรือเปล่าครับ
แค่นี้ครับ
- ช่วยพูดอะไรหน่อยครับ - ท่านจะจ่ายเงินรางวัลยังไงคะ
เราจะเรียบเรียงรายละเอียด และแถลงข่าวอีกครั้งครับ
ไม่เกินไปหน่อยเหรอ
การเมืองไม่ใช่เรื่องตลกซะหน่อย
- คนต้องพูดถึงเยอะแน่ๆ - ยิ่งเป็นเรื่องตลก ก็ยิ่งดีน่ะสิ
- หือ - เรื่องตลก การแข่งขัน
พอเคยชินกับเรื่องพวกนี้แล้ว
เรื่องซับซ้อนก็จะไม่อยู่ในสายตาไงล่ะ
เมื่อกี้ผมพูดว่าจะจ่ายเงินรางวัล ตามคุณภาพของข้อมูลใช่ไหม
นั่นแหละการแข่งขัน การแข่งขัน
ผมแค่ทำให้มัน กลายเป็นรายการวาไรตี้เต็มตัวไงล่ะ
ให้ตายสิ คุณนี่นะ เบรกไม่อยู่จริงๆ
ผมจะทำให้ตั้งหลักไม่ทันกันไปเลย
จะไม่เป็นไรเหรอครับ
เรื่องอะไร
เมื่อสิบปีก่อน เขาเป็นนักแสดงชื่อดัง
- แต่ตอนนี้เขาเป็นประธานาธิบดีนี่ครับ - ใช่ ถูกต้อง
ประธานาธิบดี รัฐมนตรีกระทรวงยุติธรรม เจ้าของบริษัทสื่อ เจ้าสัว
ตอนนี้พวกเขาคือประเทศเกาหลี
ใช่ครับ คุณเพิ่งเปิดศึกกับประเทศ
จะไม่เป็นไรเหรอครับ
นายรู้ไหมว่าพวกเขาได้อำนาจมาด้วยวิธีไหน
ความจอมปลอมไงล่ะ ความจอมปลอม
ยิ่งสถานการณ์วิกฤต แม้แต่ความดีเล็กๆ น้อยๆ ก็ทำให้คนประทับใจได้
หลังเกิดโรคระบาด
มูลนิธิก็ขยายขนาดโครงการการกุศลในเชิงรุก
แต่ความจริงแล้ว รายจ่ายที่มากที่สุดของพวกเขา ไม่ใช่เพื่อการบรรเทาภัยพิบัติ
ถ้างั้นคืออะไรครับ
การประชาสัมพันธ์
พวกเขาใช้สื่อทุกชนิด ในการโฆษณาชวนเชื่อและโอ้อวด
"ผู้มั่งคั่งควรช่วยเหลือผู้ด้อยกว่า"
เปลี่ยนภาพลักษณ์ชนชั้นสูง ให้เป็นผู้รับผิดชอบทั้งหมด
พวกเขาใช้มันเป็นอาวุธ ในการครอบครองอำนาจทางการเมือง
แล้วนายคิดว่าต่อไปพวกเขาจะทำอะไรได้
ถอนทุน
ไม่ ยิ่งกว่านั้นต่างหาก
โครงการบ้านในฝันที่พวกเขากำลังดำเนินการ
ใช้เงินบริจาคของประชาชน สร้างพื้นที่รวบรวมผู้คน
กวาดคนเร่ร่อน คนจน คนที่ไม่พอใจในสังคม
ไปทิ้งที่นั่นให้เรียบ แล้วหลังจากนั้น…
พวกเขาก็จะเริ่ม โครงการปรับปรุงเมืองขนาดยักษ์ไงล่ะ
พวกเขาคงจะยืมชื่อคนอื่นมาซื้อที่ดินโครงการ ในราคาที่ถูกมากแล้วสินะครับ
คุณมีหลักฐานมัดตัวพวกเขาไหมครับ
มันจะไปง่ายขนาดนั้นได้ยังไง
คนพวกนี้ระเบิดห้องผู้พิพากษาได้ โดยไม่รู้สึกรู้สานะ
แต่คุณก็ยังจะเปิดศึก ต่อหน้าประชาชนแบบนั้นเหรอครับ
ก็มันสนุกนี่นา
อะไรนะครับ
ต้องทำให้สนุกหน่อยสิ ยังไงซะ
ฉันก็ต้องไปยืนอยู่ริมหน้าผา
แล้วสนุกไหมครับ
คุณไม่คิดว่าตัวเองไร้ความรับผิดชอบเหรอ
แล้วเอลียาห์ล่ะครับ
คุณเคยคิดถึงเอลียาห์บ้างไหม
คิดสิ
ตลอดเวลา
ผมขอข้อมูลเกี่ยวกับมูลนิธิทั้งหมด ที่คุณรวบรวมเอาไว้ด้วยครับ
นายจะช่วยฉันงั้นเหรอ
- สัญญากับผมอย่างเดียวก็พอครับ - อะไร
ไม่มีการจ้างวานให้การเท็จ ลักพาตัว ข่มขู่
หรือโกหก ทำให้ให้ประชาชน ผู้บริสุทธิ์กลายเป็นคนโง่
ผมทนเป็นผู้ละเมิดกฎหมาย ที่หน้าไม่อายไม่ได้หรอกครับ
ทั้งต่อหน้าพ่อแม่ผมที่ตายไปเพราะนักต้มตุ๋น
และต่อหน้าซูฮยอน
ผู้พิพากษา
ทรงอำนาจที่สุด เมื่อทำตามกฎหมายนะครับ หัวหน้า
"เป็นผู้ละเมิดกฎหมายที่หน้าไม่อายไม่ได้"
"ผู้พิพากษาทรงอำนาจที่สุดเมื่อทำตามกฎหมาย"
ก็แล้วแต่
คุณทำให้ประชาชนสนใจ ด้วยการกระตุกต่อมความสงสัยแล้ว
แผนต่อไปคืออะไรครับ
ทำให้แตกคอ
(มินโบ)
ถ้าคนที่ครองโลกรวมตัวกัน เราจะไม่มีหนทาง
ต้องทำให้พวกเขาหวั่นไหวก่อน
อาจจะลองเริ่มด้วยอะไรแบบนี้ก็ได้
(มินโบ)
(ทำงานเกินเวลาแต่ได้ค่าแรงขั้นต่ำ)
(มินยงชิก ลาออกไปซะ)
ค่ะ ทราบแล้วค่ะ ค่ะ
ห้องท่านประธานอยู่ชั้นไหนครับ
ผู้พิพากษา
ชั้น 20 ค่ะ
โทรจากชั้นหนึ่งนะคะ
อยู่ดีๆ ผู้พิพากษาคังโยฮันก็…
ผู้พิพากษาคะ ตอนนี้ท่านประธานกำลังประชุม…
ผมจะรอครับ
อ๋อ เอางั้นเหรอคะ ถ้างั้นเชิญทางนี้เลยค่ะ
กลับไปทำงานเถอะครับ
อ้อ ค่ะ
ผ่านไป 7 นาที 30 วินาที
ผู้พิพากษา จะกลับแล้วเหรอคะ
ผมทำธุระเสร็จแล้วครับ
(มินโบ)
สวัสดีค่ะ
คุณขอให้ฉันแจ้งถ้ามีเรื่องอะไรใช่ไหมคะ
(มินยงชิก ลาออกไปซะ)
ห้า สี่ สาม สอง หนึ่ง
ครึ่งของหนึ่ง ครึ่งของครึ่งของหนึ่ง…
(พัคดูมัน ประธานเอชเอ็มบีเอ็น)
สวัสดีครับ ท่านประธาน
(ปิด)
ไม่เอาน่า บอกผมหน่อยสิ ผู้พิพากษาคัง
มีเรื่องอะไรที่ผมไม่รู้หรือเปล่า
คุณก็รู้นี่ว่าผมเข้าข้างคุณตลอด
เรื่องที่คุณซื้อตัวพยานอะไรนั่นน่ะ
ฝีมือชาคยองฮี
ว่าแต่ จะรับมือไหวเหรอ
คุณทำให้ทั้งมูลนิธิกลายเป็นศัตรูกับคุณนี่
ไม่มีอะไรอยากถามผมเหรอ ผมบอกทุกเรื่องที่ผมรู้ได้นะ
ดูดนิ้วเลยแฮะ
พวกนายก็หิวใช่ไหม ฉันไม่ทันได้คิดเลย
ไปหาอะไรอร่อยๆ กินสิ
ออกไปเร็วเข้า
หาอะไรแพงๆ กินซะ
เราต่างก็ทำเพื่ออยู่รอดทั้งนั้น ใช่ไหมล่ะ
ไปก่อนได้เลยครับ
ผมเองครับ
รู้ไหมครับว่าตอนนี้เจ้านายของผมมาเจอใคร
เรื่องที่คุณคุยกับพัคดูมัน
ทุกเรื่องที่ออกจากปากหมอนั่น เป็นเรื่องโกหกทั้งนั้น
ทุกอย่างที่หมอนั่นให้คุณปลอมทั้งนั้น
อ้าปากเมื่อไหร่ ก็มีแต่คำโกหก
แค่เริ่มพูดก็โกหกแล้ว
ตั้งแต่ตอนเด็กๆ …
หมอนั่นคิดแต่เรื่องที่จะเอาชนะผมเท่านั้น
ตอนม.ต้นน่ะนะ
หมอนั่นบอกทุกคนว่าตัวเองเรียนมหาวิทยาลัย
คุณลองคิดดูสิ
ผมจะไปแตะต้องเงินมูลนิธิทำไม
ถ้าจะมีใครในโลกที่ทำเรื่องแบบนั้นได้ ก็มีแต่มินยงชิกเท่านั้นแหละ
อีกอย่าง รู้ไหมว่าหมอนั่นล่อเมียมาได้ไง
คุณนายพีน่ะ
เธอเมาอยู่ที่คลับ หมอนั่นทำกับคนเมาได้ลง
ช่วงนี้การเงินของมินโบกรุ๊ป กำลังฝืดเคืองอย่างหนักเลยล่ะ
ผมจะเอาข้อมูลบัญชีมูลนิธิมาให้คุณเอง
เรื่องนั้นผมเตรียมเอาไว้แล้ว
ไม่ต้องห่วงหรอก ผมจะเตรียมให้ เรียบร้อยแล้วเอามาให้ผู้พิพากษาคังเอง
ไม่ว่ามินยงชิกจะเอาอะไรมาให้คุณ มันก็เป็นของปลอมทั้งนั้น
อย่าไปหลงเชื่อเขาเชียวล่ะ
- เหรอครับ - ใช่
กินสิ กินแล้วคุยกันไปด้วย
ลองกินนี่สิ ของขึ้นชื่อร้านนี้เลยนะ
(สัญญารับเหมาก่อสร้าง)
ผู้พิพากษาคัง ไปกับผมหน่อยได้ไหมครับ
วีไอพีอยากพบคุณครับ
คาดไม่ถึงเลยนะครับ ท่านประธานาธิบดี
อะไรเหรอครับ
ผมไม่คิดเลยครับว่า ท่านจะตามตัวผมมาด้วยวิธีแบบนี้
น่ากลัวนะครับเนี่ย
นึกว่าจะเอาผมไปฝังที่ไหนซะแล้ว
พูดอะไรแบบนั้น ผู้พิพากษาคัง
คุณเอารูปผมขึ้นประจานต่อหน้าประชาชน
ทั้งประเทศแบบนั้นแล้ว
ตอนนี้ผมคงทำอะไรคุณไม่ได้แล้วล่ะ
แต่ว่านะ
มันอาจจะยิ่งทำให้ประชาชน
คิดว่าไม่น่าจะเป็นไปได้หรือเปล่าครับ
ประธานาธิบดีลงมือด้วยตัวเอง ในขณะที่สถานการณ์วุ่นวายแบบนี้เนี่ยนะ
น่าสนุกดีนะ ว่าไหม
ตอนที่พวกเขามัวแต่เคลือบแคลง เวลาก็จะไหลไป
ปล่อยข่าวดาราใหญ่ๆ สักข่าวสองข่าว
ไม่ทันไรคนก็ลืมกันหมดแล้ว
เหมือนปลาทองไงล่ะ
ดูจะเป็นบทที่เป็นไปได้นะครับ
คุณประหม่าสินะ ผู้พิพากษาคัง
ผู้พิพากษาคังโยฮันผู้ยิ่งใหญ่ของเรา
คุณใส่สูทขึ้นนะ แต่ช่วงนี้คงจะยุ่งๆ ใช่ไหม
ต้องไปเจอไอ้คนนั้นไอ้คนนี้ไปทั่ว
ครับ เหมือนตอนนี้ไงครับ
ไอ้คนนั้นไอ้คนนี้ที่ว่า ให้อะไรผู้พิพากษาคังกันแน่นะ
คุณคิดว่าบทที่ผมพูดถึงเมื่อกี้น่าสนุกไหม
ผมทำให้มันเป็นจริงตอนนี้ได้เลยนะ
ถ้าคุณต้องการแบบนั้นก็ได้ครับ
สวัสดีครับ ผู้ติดตามช่องฮอจุงเซ ซาบซ่านสะใจทุกคน
ยินดีที่ได้รู้จักครับ วันนี้ท่านประธานาธิบดีเชิญผมมาด้วยครับ
ขอบคุณนะครับ ท่านประธานาธิบดี
ว้าว ไม่ทันไรก็มีคนเข้ามาเพียบเลยครับ
คอมเมนต์กระหน่ำเข้ามาไม่หยุดเลย
ครับ ผมผู้พิพากษาคังโยฮันเองครับ
ขอบคุณนะครับ ท่านประธานาธิบดี
ที่เปลี่ยนใจ ไหนท่านบอกว่าจะตรวจสอบ เรื่องการทุจริตของมูลนิธิอย่างจริงจังไงครับ
- อ้อ ครับ - ท่านถึงขั้นเชิญผมมาที่ทำเนียบ
และขอให้เราประกาศจุดยืนร่วมกันครับ ทุกคน
- ขอบคุณมากครับ ท่านประธานาธิบดี - ครับ ผู้พิพากษาคัง
ท่านประธานาธิบดีกับผม จะตรวจสอบให้สิ้นข้อกังขา
ว่าเงินบริจาคของทุกคนถูกนำไปใช้ที่ไหนครับ
วันนี้พอเท่านี้ มาตะโกนพร้อมกันดีไหมครับ
- เกาหลีเปลี่ยนได้ด้วยมือเรา - มือเรา
- ฮอจุงเซ ซาบซ่านสะใจ - สะใจ
ถ้ารักชาติ อย่าลืมกดติดตาม คอมเมนต์ กดไลก์
- และกดปุ่มแจ้งเตือนด้วยนะครับ - แจ้งเตือนด้วยนะครับ
โบกมือหน่อยสิครับ
ยิ้มด้วย
สดใสหน่อย
นายวิเคราะห์เสร็จแล้วเหรอ ยอดเยี่ยมไปเลยแฮะ
พวกเขาตกแต่งบัญชีให้ซับซ้อน แต่ก็มีช่องว่างครับ
ช่องว่างเหรอ
การประชาสัมพันธ์ที่มากเกินไปครับ
พวกเขาเอาแต่ประชาสัมพันธ์โอ้อวด
ว่ามูลนิธิบริจาคเงินหมื่นล้าน สองหมื่นล้าน ให้โครงการบ้านในฝัน
แต่จำนวนเงินมันเยอะเกินไปครับ
ดูจากขนาดของโครงการที่ประกาศออกมา
แค่เงินที่รับบริจาคจากประชาชน จนถึงตอนนี้ก็เพียงพอแล้ว
พวกเขาสร้างภาพว่าตัวเองเป็นคนบริจาค
ทั้งๆ ที่เป็นเงินบริจาคจากประชาชนงั้นเหรอ
ยังเป็นแค่การคาดเดาครับ
เราจะแน่ใจได้ก็ต่อเมื่อมีบัญชีภายในของมูลนิธิ
ข้อมูลที่พัคดูมันกับมินยงชิกให้มา ก็เป็นของปลอมใช่ไหม
ครับ พวกเขาต่างตกแต่งบัญชี ให้เหมือนว่าฝ่ายตรงข้ามเป็นคนทุจริต
คนเจ้าเล่ห์พวกนั้น ไม่มีทางยกอะไรให้ฉันง่ายๆ อยู่แล้ว
- มีคนแจ้งข้อมูลเข้ามาไหม - ยังไม่มีอะไรที่ใช้ได้ครับ
ส่วนใหญ่โทรมาแกล้ง ไม่ก็ให้ข้อมูลเท็จเพราะหวังเงินรางวัลครับ
ยังไงเราก็ต้องจ่าย
- อะไรนะครับ - เงินรางวัล
ทำไมต้องจ่ายเงินให้ข้อมูลแบบนั้นด้วยครับ
สิ่งที่สำคัญไม่ใช่เนื้อหาแต่เป็นปริมาณ
เราจะเอาจำนวนข้อมูลที่มีคนแจ้งเข้ามา ขึ้นในอินเทอร์เน็ต
ทำให้ดูเหมือนกำลังมีเรื่องใหญ่เกิดขึ้น
นายรู้ไหมว่าสิ่งสำคัญสุดในการหลอกคนคืออะไร
ท่าที
ท่าทีที่ไม่สั่นคลอนแม้แต่น้อย
นั่นแหละสิ่งที่ทำให้คนหลงกล
พูดเหมือนเป็นผู้เชี่ยวชาญ ด้านการต้มตุ๋นเลยนะครับ
ฉันลืมไป
นายมีความทรงจำไม่ดีเกี่ยวกับการต้มตุ๋นสินะ
แต่นี่มันไม่เหมือนกันนี่นา
นายเคยเห็นนักต้มตุ๋นที่ใช้เงินตัวเอง ช่วยเหลือโลกด้วยเหรอ
ลงโทษโดยองชุน
ที่โกงเงินแปดแสนล้านวอนซะ
โดยองชุนทำให้ครอบครัวฉันฆ่าตัวตาย
ประหารเขาซะ
- ลงโทษเขาซะ - ลงโทษเขาซะ
โดยองชุนทำให้ครอบครัวฉันฆ่าตัวตาย
- ประหารโดยองชุนซะ - ประหารเขาซะ
- ลงโทษโดยองชุนซะ - ลงโทษเขาซะ
- ประหารโดยองชุนซะ - ประหารเขาซะ
- ลงโทษโดยองชุนซะ - ลงโทษเขาซะ
- ประหารโดยองชุนซะ - ประหารเขาซะ
โดยองชุนมาแล้ว
อย่านะ
อย่าทำลายชีวิตตัวเองเพราะคนแบบนั้น
มันไม่คุ้มกันหรอก กาอน
- ขอบคุณครับ - ขอบคุณค่ะ
เดี๋ยวฉันก็ได้ออกจากโรงพยาบาลแล้ว ทำไมต้องมาทุกวันด้วย
น่ารำคาญจริงๆ
คนที่บ่นตั้งแต่เช้า
ว่าทำไมถึงยังไม่มา หายไปไหนแล้วนะ
ช่วยรักษาความเป็นส่วนตัว ของคนไข้หน่อยได้ไหมคะ
ออกไปข้างนอกหรือเปล่านะ
เธอทำแบบนั้นเหรอ
ว่าแต่ คังโยฮันวางแผนจะทำอะไรกันแน่
ฉันคิดว่าเขาต้องเป็นพวกต้มตุ๋นแน่ๆ เลย
หือ
เธอพักผ่อนก่อนเถอะ ต้องหายดีก่อนสิ
พักผ่อนอะไรล่ะ มีเรื่องให้ต้องขุดคุ้ยตั้งเยอะ
ไหนจะเรื่องการซื้อพยาน ความจริงเรื่องคดีเพลิงไหม้โบสถ์ แล้วก็เอลียาห์
เอลียาห์สบายดีใช่ไหม
เธอต้องลำบากขนาดไหนกันนะ เด็กตัวคนเดียวแบบนั้น
เธอไม่ได้คิดถึงฉันตอนเด็กๆ หรอกใช่ไหม
นี่ ไอ้คนหน้าไม่อาย
เทียบตัวเองกับเด็กน่ารักๆ ได้ยังไง
- เข้าข้างตัวเองให้มันน้อยๆ หน่อย - ครับ
ดูเหมือนเธอจะแข็งแรงดี ฉันไปแล้วนะ
ถึงจะเหมือนไม่ใช่แขก แต่นายก็ยังเป็นแขก กินนี่ก่อนไปไหม
ซูฮยอน เธอเนี่ยนะ
มาดูกันว่าเธอจะปอกได้ดีขนาดไหน
เอาล่ะ ถ้างั้น…
จะทำอะไร
- ซูฮยอน - อือ
เดี๋ยวฉันปอกเอง
เธอปอกทีไร ไม่เหลืออะไรให้กินทุกที
ใจร้ายชะมัดเลย
มีคนแจ้งข้อมูลเกี่ยวกับการทุจริต ของมูลนิธิรับผิดชอบสังคม
ให้ผู้พิพากษาคังโยฮันมากกว่า 20 รายแล้วค่ะ
ด้านมูลนิธิยังไม่มีความเห็นอื่น นอกจากปฏิเสธว่า
ข้อกล่าวหาไม่มีมูลความจริงค่ะ
ขณะที่ประชาชนร้องขอให้ทำเนียบ เปิดเผยความจริง
มากกว่าแสนราย…
ตั้งใจทำงาน อย่าว่อกแว่กกันด้วยครับ
นี่ ฉันได้ยินว่าส่งเรื่องอะไรไป เขาก็จ่ายหมดเลยนี่
เงินไม่ใช่น้อยๆ ด้วยนะ
จริงเหรอ
เดือนหน้าฉันมีเรื่องให้ต้องใช้เงินเยอะเลย ลองส่งไปดีไหมนะ
ถ้าโดนจับได้ งานเข้าแน่
"สนับสนุนคังโยฮันอย่างเต็มกำลัง"
ให้ตายเถอะ พวกพรรคฝ่ายค้านนี่
เนี่ยเหรอพวกที่บอกว่า "รายการพิจารณาคดี" มีขึ้นเพื่อดึงดูดความสนใจประชาชน
และวิตกกังวล ว่าจะเป็นการละเมิดสิทธิมนุษยชนน่ะ
การเมืองก็แบบนี้แหละครับ
ศัตรูของศัตรูก็คือมิตร
ยังไงก็เถอะ
พวกคุณสองคนน่ะ
ให้อะไรกับคังโยฮันไปกันแน่
ไม่มีอะไรหรอกครับ ไม่มีอะไร
ผมก็แค่โยนอะไรไปให้เขาสับสน จนทำพลาดก็เท่านั้น
ไม่ใช่แค่เขา แต่รวมฉันด้วยใช่ไหม
ให้ตายเถอะ เห็นฉันเป็นคนยังไง
ยังไงก็เถอะ ยิ่งเขาขุดคุ้ยเรื่องนั้น ก็มีแต่ตัวเองที่จะเดือดร้อน
แล้วประธานมินล่ะ ให้อะไรไป
ถ้าฉันหายไป จะมาฮุบธุรกิจนี้เหรอ
ความคิดดีแฮะ
ไอ้หมอนี่ ปากดีชะมัด
- ปล่อยนะ - คนที่จะชอบใจที่สุด
ถ้าได้เห็นภาพแบบนี้คือใครคะ
กำแพงเมืองจะถล่มจากด้านในก่อนค่ะ
รีบจัดการก่อนที่จะสายไปเถอะค่ะ
คังโยฮันจะต้องทำอะไรสักอย่าง โดยไม่ปล่อยให้พวกคุณได้พักหายใจแน่
(ผู้พิพากษาคังจัดงานแถลงข่าวด่วนครับ)
นี่มันเรื่องอะไร
(จำนวนผู้แจ้งข้อมูล)
ข้อมูลกำลังเข้ามาเรื่อยๆ ครับ
ผู้คนมากมายต่างก้าวออกมาอย่างกล้าหาญ
เพื่อที่จะเปิดเผยความจริง เพราะผู้แจ้งข้อมูลที่กล้าหาญทุกท่าน
ทางมูลนิธิเองก็เริ่มเปลี่ยนท่าทีเหมือนกันครับ
ทุกคนดูยูทูบ ของท่านประธานาธิบดีแล้วใช่ไหมครับ
เกาหลีเปลี่ยนได้ด้วยมือเรา
- ฮอจุงเซ ซาบซ่านสะใจ - สะใจ
แต่ยังมีความจริงที่น่าตกใจอีกอย่างครับ
ผู้อำนวยการสองท่านของมูลนิธิ ได้มอบอะไรบางอย่างให้กับผม
โดยบอกว่าเป็นข้อมูลบัญชี
มันน่าสนใจมากครับ
มอบสัมปทานก่อสร้างให้ธุรกิจครอบครัว
และซื้อที่ดินโครงการล่วงหน้า
น่าแปลกที่ข้อมูลที่ทั้งสองท่านมอบให้ผม กลับตรงข้ามกันอย่างไม่น่าเชื่อ
จึงต้องได้รับการตรวจสอบเพิ่มเติมครับ
แต่ปัญหาไม่ได้มีแค่นี้ ดูนี่สิครับ
(ยอดบริจาคโครงการบ้านในฝัน ของมูลนิธิรับผิดชอบสังคม)
(จำนวนเงินบริจาค)
ยอดบริจาคมหาศาลที่เหล่าผู้อำนวยการมูลนิธิ บริจาคตลอดเวลาที่ผ่านมาไปอยู่ที่ไหนครับ
จากการตรวจสอบข้อมูลบัญชีภายใน ของมูลนิธิทีละรายการ
โดยผู้พิพากษาคิมกาอนที่นั่งอยู่ตรงนี้ ทำให้เราพบว่ายอดที่อ้างว่าบริจาคไป
กับยอดบริจาคที่มูลนิธิได้รับมาไม่ตรงกันครับ
คุณได้ข้อมูลบัญชีภายในของมูลนิธิมา จริงๆ เหรอครับ
ครับ
มีผู้กล้าออกมาเปิดโปงเรื่องภายในครับ
ถ้ายอดเงินไม่ตรงกัน
หมายความว่ามีใครบางคนยักยอกเงินเหรอคะ
ถ้าไม่มีการยักยอกเงิน ก็แสดงว่าไม่มีการบริจาคตั้งแต่แรกครับ
ผู้พิพากษาคิมกาอนก็เข้าร่วม ในการเปิดเผยเรื่องนี้ด้วยเหรอครับ
ครับ ใช่ครับ
อย่างที่ทุกคนรู้กัน
ผู้พิพากษาคิมกาอนเป็นคนยึดมั่น
ในกฎระเบียบอย่างเคร่งครัด
แต่พวกคุณต้องไม่รู้ความจริงข้อนี้แน่ๆ ครับ
(คู่สามีภรรยาหลงเชื่อนักต้มตุ๋น จนหมดตัวและฆ่าตัวตาย)
เรื่องราวของพ่อแม่ของผู้พิพากษาคิมกาอนครับ
ผู้พิพากษาคิมก้าวผ่านความเจ็บปวดนี้มาได้
เขาจึงไม่มีทางยอมรับการโป้ปดหลอกลวง
ประชาชนผู้บริสุทธิ์ได้เป็นอันขาดครับ
หลังจากดำเนินการคุ้มครองตัวตนผู้แจ้งข้อมูล
ผมจะเปิดเผยข้อมูลทั้งหมดที่ได้รับแจ้ง ให้ทุกคนทราบครับ
หนึ่งสัปดาห์หลังจากนี้ ที่นี่ครับ ขอบคุณครับ
(เร็วๆ นี้)
มีแหล่งข่าวในมูลนิธิเหรอคะ
คุณรู้จักกับผู้แจ้งข้อมูลไหมครับ
ผู้พิพากษาคะ เรื่องพ่อแม่ของคุณ เป็นเรื่องจริงหรือเปล่าคะ
ผู้พิพากษาครับ
ผู้พิพากษาครับ ช่วยพูดอะไรหน่อยครับ
ผู้พิพากษาคะ เดี๋ยวค่ะ ช่วยพูดอะไรหน่อยสิคะ
- ผู้พิพากษาครับ ช่วยพูดอะไรหน่อยครับ - ผู้พิพากษาคะ
นี่น่ะเหรอครับ
ผมเป็นแค่เครื่องมือในการหลอกลวงเหรอครับ
หัวหน้าต่างจากคนพวกนั้นยังไงครับ
คุณจะใช้อะไรก็ได้ เพื่อเป้าหมายของคุณงั้นเหรอครับ
"เป็นผู้ละเมิดกฎหมายที่หน้าไม่อายไม่ได้"
"ผู้พิพากษาทรงอำนาจที่สุดเมื่อทำตามกฎหมาย"
คิดว่าที่ตัวเองพูดมันเลิศเลอนักหรือไง
นี่คือสงคราม
สัปดาห์หน้าคุณจะเอาอะไรมาโชว์อีก
บัญชีปลอมแปลงเหรอ เบาะแสที่ไม่มีจริงเหรอ
ถึงจะช้าและยากลำบาก
แต่เราก็ควรพิพากษาพวกเขา ตามกฎหมายอย่างถูกต้องไม่ใช่เหรอครับ
งั้นเหรอ ถ้างั้นนายคงจะพอใจสินะ
การพิพากษานักต้มตุ๋น ที่ฆ่าพ่อแม่นายตามกฎหมายอย่างเคร่งครัด
คงจะทำให้นายประทับใจน่าดู
หุบปาก
การทำตามกฎและขั้นตอน อย่างเคร่งครัดตามที่นายพูด
ขณะที่ต้องเผชิญกับการเล่นตลก ของทนายค่าตัวแพง
และอดทนกับการพิจารณาคดีที่ยืดเยื้อไม่สิ้นสุด
จนสุดท้ายก็ได้รับโทษจำคุก 17 ปี นั่นน่ะเหรอ
ความยุติธรรมที่นายพร่ำเพ้อถึง
อย่าพูดอะไรพล่อยๆ นะ
ประชาชนธรรมดาแบบพ่อแม่ของผม
เข้าร่วมเป็นคณะลูกขุนและไตร่ตรอง
โดยไม่สนการเล่นตลกพวกนั้น จนได้ข้อสรุปที่ชอบธรรมตามกฎหมาย
นั่นแหละระบบ
ไม่ว่าคุณจะชอบใจหรือไม่ ระบบก็เป็นแบบนั้น
นายต้องทำใจให้เชื่อแบบนั้น ถึงจะมีชีวิตอยู่ได้สินะ
คนข้างกายนายที่เหลืออยู่สองคน
ยุนซูฮยอนกับมินจองโฮ พวกเขาโน้มน้าวนายอย่างนั้นใช่ไหม
นายเก็บงำความปรารถนา ที่อยากแทงเขาให้ตายและจบชีวิตตัวเอง
ด้วยความเชื่อนั้นอย่างเดียวงั้นเหรอ
ฮะ
หยุดพล่ามได้แล้ว
แกคิดว่าตัวเองเป็นใคร
ฉันมีบางอย่างที่อยากให้นายดู
มันเกิดอะไรขึ้น
มันเกิดเรื่องแบบนี้ได้ยังไง
เป็นไปไม่ได้ครับ
ไม่มีทางที่เขาจะเอาข้อมูลบัญชีออกไปได้
ประธานมินรับผิดชอบไหวเหรอ
ถ้าเป็นเรื่องจริง คุณจะทำยังไง
อีกแค่สัปดาห์เดียวนะ สัปดาห์เดียว
คนทั้งประเทศจับตาดูอยู่ แล้วเราจะทำยังไง
- เรตติ้งต้องพุ่งกระฉูดแน่ๆ - อะไรนะ
- ให้มันน้อยๆ หน่อย ไอ้หมอนี่ - ให้ตายเถอะ
โธ่เว้ย
ผมเล่นไพ่เป็น ผมรู้ดีน่า คังโยฮันก็แค่เกทับไปเรื่อยแหละครับ
ในมือไม่มีไพ่ดีๆ อยู่ถึงได้เล่นใหญ่แบบนี้ไง
ขอโทษนะคะ
แต่ถ้าคังโยฮันไม่มีไพ่ดีๆ เขาก็จะสร้างมันขึ้นมาเองค่ะ
- โดยไม่กะพริบตาด้วยซ้ำ - ถ้างั้นก็ตัดมือเขาทิ้งไปเลย
นี่คือศึกครั้งใหญ่ที่คนทั้งประเทศจับตามอง
และพวกคุณก็ทำให้เรื่องบานปลายด้วยตัวเอง
ตอนนี้ถ้าอยากเปิดโปงว่าคังโยฮันถือไพ่ปลอม
เราก็ต้องหงายไพ่ของตัวเองด้วยค่ะ
จะไม่เป็นไรใช่ไหมคะ
ปัญหาไม่ได้มีแค่ยอดบริจาคที่เกินจริง
ยอดการใช้จ่ายทั้งหมด ที่เกี่ยวข้องกับโครงการบ้านในฝัน
แผนการใช้จ่ายในอนาคต แล้วก็…
จุดประสงค์ที่แท้จริงของโครงการ
- ผอ.จอง - ตายจริง ขอโทษค่ะ
ฉันบังอาจล้ำเส้นไป
แล้วไง ไม่สิ เราต้องทำยังไง
จะแก้ไขเรื่องนี้กันยังไง
พวกเรา
มีอาจารย์ซออยู่นี่คะ
(กำลังถือศีลอดภาวนาเพื่อชาติ ห้ามทุกคนเข้าออก)
สรุปว่าเพราะไอ้คังโยฮันนั่น
ตาแก่คนนี้เลยมีโอกาสได้ฟื้นคืนชีพอย่างนั้นเหรอ
มานั่นแล้ว
- อาจารย์ครับ - อาจารย์
เราไม่มีโอกาสได้เจอคุณตอนสวดภาวนาด้วยซ้ำ
ขอบคุณที่อุตส่าห์มาเจอเรานะครับ
สีหน้าไม่สู้ดีกันเลยนะ
ทำไม
เรื่องคราวนี้ทำให้นั่งไม่ติดกันเลยใช่ไหม
ครับ โกลาหลกันไปหมดเลยครับอาจารย์
เราต้องจัดการเรื่องนี้ก่อนจะสายเกินไป
พนักงานก็เริ่มที่จะคิดเป็นอื่นกันแล้วด้วย
ฉันจะจัดการเอง
ถ้าอาจารย์ช่วยออกหน้าให้ เราก็ไม่มีอะไรต้องกังวลแล้วครับ
ใช่ครับ อาจารย์ครับ
คนคนเดียวในประเทศ ที่จะแก้ไขสถานการณ์ตอนนี้ได้
ก็มีแค่อาจารย์นี่แหละครับ
นั่นสิครับ มีแค่อาจารย์เท่านั้น
ครูแนะแนวคนสุดท้ายที่เหลืออยู่ในยุคนี้
- ผู้อาวุโส - โธ่ ยกยอกันเกินไปแล้ว
ยังไงก็เถอะ ถ้าฉันออกมายืนหน้าสาธารณชน
ประชาชนที่หลงเชื่อคังโยฮัน
และลิ้นสาลิกาของมันก็จะหายไปเอง
ไม่จำเป็นต้องตอบโต้ เสียงนกเสียงกาทุกครั้งหรอก
อาจารย์พูดถูกครับ
กระแสพวกนี้ แค่จับทางให้ถูก
ก็สามารถพลิกกระดานได้แล้ว นั่นแหละความเห็นของคนส่วนใหญ่
อาจารย์นี่น่าทึ่งจริงๆ
มองได้ทะลุปรุโปร่งเลยครับ
แต่ฉันเองก็…
ต้องโยนอะไรสักอย่างเข้าไปเหมือนกัน
โยนอะไรสักอย่างเหรอครับ
สาธารณชนจะเงียบได้ก็ต้องมีอะไรปิดปาก
อะไรที่พวกเขาสามารถกัดเคี้ยวได้
อาจารย์กำลังคิดถึงใครอยู่เหรอครับ
คนที่พวกเราทุกคนรู้จักกันดีไงล่ะ
คนที่จัดการทุกอย่างในมูลนิธินี้
ตอนที่ฉันเก็บตัวสวดภาวนาเพื่อประเทศไงล่ะ
หมายถึงผอ.จองน่ะเหรอครับ
แต่ผอ.จองเป็นคนที่ทำงานได้อย่างดีเยี่ยม
ไม่ใช่เหรอครับ
แต่เธอก็เป็นคนใช้อยู่วันยังค่ำ
เราเลี้ยงเธอมาอย่างดี เพื่อใช้ในการนี้ไม่ใช่เหรอ
ถ้างั้นเราจะใช้ผอ.จองยังไงล่ะครับ อาจารย์
เธอไม่ใช่คนที่จะอยู่เงียบๆ เมื่อโดนใส่ร้ายซะด้วย
ถ้างั้นเราก็ต้องทำให้เธอ เปิดปากไม่ได้ก่อนใช่ไหมครับ
ก็ใช่น่ะสิ
ตลอดไป
ทำให้เธอยอมรับทุกอย่างโดยไม่มีปากเสียง
เข้าใจไหม
เข้าใจแล้วครับ
ตลอดไป
จะทำอะไรครับ
ลงไป
(แก้ไขในสิ่งผิด เพื่ออนาคตที่สดใส)
พวกเราเป็นแฟนคลับผู้พิพากษาคังโยฮันครับ
- พวกเรา - พวกเรา
- คืออำนาจ - คืออำนาจ
พวกเรานับถือท่านมากครับ
- พวกเรา - พวกเรา
- คืออำนาจ - คืออำนาจ
- พวกเรา - พวกเรา
- คืออำนาจ - คืออำนาจ
- พวกเรา - พวกเรา
คืออำนาจ
นักโทษหมายเลข 70618 โดยองชุน
มีคนมาเยี่ยมที่ห้องเจ็ด
อยากให้ผมเสียสติจนอาละวาดหรือไง
หรืออยากเห็นผมบีบคอหมอนั่น
ไอ้สารเลว
นักโทษหมายเลข 70618 โดยองชุน
ไม่ใช่
คนคนนี้ไม่ใช่โดยองชุนครับ
คนละคนกันเลย มีบางอย่างผิดพลาดครับ
หมายเลข 70618 โดยองชุนถูกแล้วครับ
ผมบอกว่าไม่ใช่ไง
นี่ไม่ใช่โดยองชุนครับ
เป็นไปไม่ได้
นี่มันคนละคนกันเลยครับ
ละเมิดกฎหมายที่เกี่ยวข้อง กับอาชญากรรมเศรษฐกิจพิเศษและอื่นๆ
ต้องโทษจำคุก 17 ปี
ชื่อโดยองชุน
ผมไม่รู้ว่าคุณมีเรื่องอะไรหรอกนะครับ
แต่ทั้งหมายเลขนักโทษ เลขบัตรประชาชน และวันที่จำคุกถูกต้องทั้งหมดครับ
ไม่มีสักวัน…
ไม่มีสักวันที่ผมจะลืมหน้าหมอนั่น
ไม่จริง นี่มันคนละคนกันเลยครับ
ลุง
ลุงไปทำอะไรตรงนั้นครับ ลุง
ลุงเข้าไปอยู่ในนั้นได้ยังไง
ออกมาครับ ลุง
ไปกันเถอะ
มีแค่ระบบเท่านั้นที่ทำให้จัดฉากทุกอย่างได้แบบนี้
นี่ต่างหากระบบ
ระบบจะไม่มีความหมายเมื่ออยู่ต่อหน้าอำนาจ
อำนาจที่สามารถควบคุมทั้งระบบได้ตามอำเภอใจ
- ออกไปข้างนอกมาสินะ - เปล่าครับ
ผมแค่ออกไปสูดอากาศครับ
โถ
อายุปูนนี้แล้ว เดี๋ยวจะเป็นหวัดเอานะ
เข่ายิ่งไม่แข็งแรงอยู่ด้วย
ไม่ครับ ผมไม่เป็นไรครับ
แก่ลงเยอะเลยนะ
เป็นเพราะฉันเหรอ
เพราะฉันจับจุดอ่อนคุณได้ แล้วเอามาขู่คุณใช่หรือเปล่า
เปล่าครับ
มันคือเวรกรรมที่ผมต้องชดใช้
ผมจะไปโทษใครได้ครับ
จริงเหรอ
ว้าว น่าทึ่งแฮะ เป็นฉัน คงจะโบ้ยว่าเป็นความผิดฉันไปแล้ว
คนที่ขัดเกลาจิตใจแล้วดูแตกต่างจริงๆ ด้วย
ยังจำได้ไหม
ตอนที่ฉันมารับใช้คุณที่นี่ตอนแรก
ตอนนั้นฉันยังเด็กมากเลย
ครับ
ใช่แล้ว
แล้วคุณทำแบบนั้นทำไม
คุณทำแบบนั้นทำไม
กับเด็กตัวเล็กๆ ที่ไม่มีที่ไปแบบนั้น
อย่าร้องไห้สิ จะร้องไห้ทำไมล่ะ
ฉันยังไม่มีโอกาสได้ร้องไห้เลย
ลุกขึ้น
ตอนนี้พอได้แล้วล่ะ
ฉันจะยกโทษให้
อะไรนะ
อือ ก็คุณเป็นคนสำคัญนี่นา
คนที่จะกอบกู้ประเทศนี้
เราคุยกันจบแล้ว
ชู่
ไม่เป็นไร
ทุกอย่างจะไปได้สวย
คุณจะตายอย่างทรงเกียรติในฐานะอาจารย์ซอ
ทรงเกียรติเกินไป
เกินไปจนน่ารังเกียจ
เกินกว่าที่หมูสกปรกอย่างแกควรได้รับ
ประธานมูลนิธิรับผิดชอบสังคม ซอจองฮักเสียชีวิตแล้วครับ
มีการรายงานว่าผู้ตายต้องการรับผิดชอบ
เรื่องข้อสงสัยเกี่ยวกับการยักยอกเงินบริจาค
ที่เพิ่งเป็นประเด็นผู้เดียว จึงฆ่าตัวตาย
พนักงานมูลนิธิตัวจริงที่ยักยอกเงิน
ได้หลบหนีไปหลังทำลายหลักฐานทั้งหมด
ผู้ตายที่เจ็บปวดกับความจริงนั้น จึงเลือกที่จะรับผิดแทนครับ
ทั่วทั้งประเทศต่างเศร้าโศกเสียใจ กับข่าวการจากไป
ของบุคคลที่อุทิศทั้งชีวิตเพื่อช่วยเหลือคนยากจน
และบ่มเพาะจิตวิญญาณของชนในชาติครับ
(มูลนิธิรับผิดชอบสังคม)
ขอเชิญผอ.จองซอนอาที่จะมาเป็นผู้นำคนใหม่
ของมูลนิธิรับผิดชอบสังคมขึ้นมาบนเวทีค่ะ
(ขอบคุณนักแสดงรับเชิญ คุณจองอึนพโย)
ฉันลำบากมามากเพื่อที่จะกลับไปที่นั่น
กลับไปเป็นเจ้าของโลกที่นายน้อยไล่ฉันออกมา
ตัวประหลาดน่ะ พอเริ่มบ้าคลั่งแล้ว ไม่รู้จักคำว่าหยุดหรอก
ทำอะไรของคุณครับเนี่ย
โชว์ต้องดำเนินต่อไปสิ
เพราะแรงสนับสนุนของสาธารณชน คืออาวุธเดียวของเรา
คังโยฮันมีจุดประสงค์อะไร
คุณอยากให้ผมเห็นว่าเขาสุขสบายดี
เพื่อที่จะยั่วโมโหผมใช่ไหม
กำจัดทิ้งก็ได้ ถ้าเป็นอันตราย
นายน้อยเหมือนฉันมากจริงๆ
เธอถึงได้ชอบฉันเหรอ
คำบรรยายโดย: พิมพ์กมล บัวหลวง